
ŠAKIŲ RAJONO SAVIVALDYBĖS TARYBA

SPRENDIMAS
DĖL ŠAKIŲ RAJONO SAVIVALDYBĖS KOVOS SU PREKYBA ŽMONĖMIS KOORDINAVIMO TVARKOS APRAŠO PATVIRTINIMO

2023 m. rugsėjo 22 d. Nr. T-270
Šakiai

	Vadovaudamasi Lietuvos Respublikos vietos savivaldos įstatymo 6 straipsnio 34 punktu, 15 straipsnio 4 dalimi, Prekybos žmonėmis aukų nustatymo, ikiteisminio tyrimo ir tarpinstitucinio bendradarbiavimo rekomendacijomis, patvirtintomis Lietuvos Respublikos generalinio prokuroro, Lietuvos Respublikos vidaus reikalų ministro ir Lietuvos Respublikos socialinės apsaugos ir darbo ministro 2015 m. gruodžio 17 d. įsakymu Nr. I-327/1V-1015/A1-758 „Dėl Prekybos žmonėmis aukų nustatymo, ikiteisminio tyrimo ir tarpinstitucinio bendradarbiavimo rekomendacijų patvirtinimo“, įgyvendindama Viešojo saugumo plėtros 2015–2025 metų programos, patvirtintos Lietuvos Respublikos Seimo 2015 m. gegužės 7 d. nutarimu Nr. XII-1682 „Dėl Viešojo saugumo plėtros 2015–2025 metų programos patvirtinimo“, 45.5 papunktyje įtvirtintą uždavinį – plėtoti veiksmingą kovą su prekyba žmonėmis – bei atsižvelgdama į Lietuvos Respublikos vidaus reikalų ministerijos 2017 m. gruodžio 11 d. raštą Nr. 1D-6490 „Dėl Savivaldybės kovos su prekyba žmonėmis koordinavimo aprašo pavyzdžio“, Šakių rajono savivaldybės taryba nusprendžia:
1. Patvirtinti Šakių rajono savivaldybės kovos su prekyba žmonėmis koordinavimo tvarkos aprašą (pridedama).
2. Pripažinti netekusiu galios Šakių rajono savivaldybės tarybos 2018 m. spalio 25 d. sprendimą Nr. T-336 „Dėl Šakių rajono savivaldybės kovos su prekyba žmonėmis koordinavimo komisijos sudarymo ir Šakių rajono savivaldybės kovos su prekyba žmonėmis koordinavimo tvarkos aprašo patvirtinimo“ su visais pakeitimais ir papildymais.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras								Raimondas Januševičius

